**Despre candidat**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce vrea omul normal

Sǎ devinǎ candidat,

Adicǎ, un biet hamal

Risipindu-se treptat?

Vrea sǎ fie doar util

Unei lumi clevetitoare,

Stând pe-o tonǎ de trotil

Bun pentru neantizare?

Nu pricepe niciodatǎ

Cǎ dacǎ e ,,bun” acú

Vine vremea blestematǎ

Care-i spune ,,Hai tu-tú”.

Propria lui sǎnǎtate

Se va clǎtina prea mult,

Primind şutul drept în ,,spate”

Dupǎ un sumar ,,consult”.